— 192 — 



biologisk set hinanden nær, de tørrer begge ud om Sommeren, men 

 Mosset er dog, selv efter længere Tids Tørke, altid fugtigt i Bunden. 

 De indblandede Planter er ogsaa væsentlig ens for begge. Sphagnum- 

 Kærene kan ikke nær saa godt taale Udtørring. Finder denne Sted 

 i længere Tid, vantrives Sphagnum-Bevoxn'mgeme , ved at deres 

 Væxt standser fuldstændig, indtil der igen kommer Vand i Kæret. 

 Tørrer Kærret ikke ud, men har rigeligt Vand hele Sommeren, ved- 

 bliver Sphagnum-Planterne at voxe til Frosten kommer. 



Polytrichum-Kær 



findes nogle Steder paa Fladen især henimod Sønderbymose. De 

 er mørke, sorte-grønne af Farve. De her forekommende Polytrichia 

 er Former, der hører til Polytrichum commune enten Hovedarten 

 eller Underarten P. cubicum, eller dennes Varietet fastigiatum; den 

 sidste er dog langt den sjældneste, idet den kun er fundet et Sted 

 paa Arealet, som forøvrigt er det eneste kendte i Danmark. Poly- 

 trichum danner i Regelen et tæt Dække, og deri findes ofte ind- 

 blandet en Del af de i de førnævnte Kær omtalte Fanerogamplanter 

 og Lycopodium inundatum samt af Mosser: Stereodon imponens, 

 Sphagnum tenellum , Sphagnum subsecundum -Varieteter , Junger- 

 mania inflata og Martinellia irrigua. 



(jrimmia-Kærene 



er noget hyppigere end Polytrichum-Kærene og findes ligesom disse 

 mest i Terrænet henimod Sønderbymose nedenfor Bakkerne (Fig. 11). 

 De er i tørt Vejr udmærkede ved deres lyse graa Farve, medens de i 

 fugtigt Vejr er mere grønne. De er paa det her omhandlede Terræn 

 kun af ringe Udstrækning. Den Art som danner disse Kær er 

 Grimmia hypnoides, den voxer i et tæt, saa godt som plant Tæppe ; 

 ofte ganske ren, men hyppig blandet med andre Mosser og enkelte 

 Fanerogamplanter. Saaledes forekommer: Erica og Empetrum, 

 Vaccinium Vitis idæa, Calluna, Carex Goodenoughii , C. panicea, 

 Eriophorum polystachyum, Molinia coerulea og Agrostis canina ; af 

 Mosser findes først og fremmest Stereodon imponens, der kan danne 

 større Pletter eller et Bælte ind imod Lyngheden l ), samt Polytrichum 

 commune, P. cubicum og Dicranum scoparium. 



• *) Paa andre Heder kan den danne særlige Stereodon imponens-Kær, men op- 

 træder dog i Regelen i et Bælte udenom andre Kær, saaledes ikke sjældent 

 om Dicranum-kærene, eller dækker, ligesom Grimmia hypnoides, Bunden i 

 jftWca-Bæltet. 



